J. Burian, poslanec: (2008-11-26):
Výbor Národnej rady Slovenskej republiky pre financie, rozpočet a menu ako gestorský výbor podáva spoločnú správu výborov Národnej rady Slovenskej republiky k vládnemu návrhu zákona o štátnom rozpočte na rok 2009 a návrhu verejnej správy na roky 2009  až 2011  Národnej rade Slovenskej republiky v súlade s § 6 ods. 2 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov. Predseda Národnej rady Slovenskej republiky svojím rozhodnutím č. 831 z 15. októbra 2008 pridelil vládny návrh zákona o štátnom rozpočte na rok 2009 a návrhy rozpočtov jednotlivých rozpočtových kapitol na rok 2009 všetkým výborom Národnej rady Slovenskej republiky okrem Mandátového a imunitného výboru Národnej rady Slovenskej republiky, Výboru Národnej rady Slovenskej republiky pre nezlučiteľnosť funkcií, Výboru Národnej rady Slovenskej republiky na preskúmavanie rozhodnutí Národného bezpečnostného úradu a  Osobitného kontrolného výboru Národnej rady Slovenskej republiky na kontrolu činnosti Vojenského spravodajstva, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby. Prerokováva iba kapitolu Slovenskej informačnej služby a Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu, ktorý  prerokováva  kapitolu Národného bezpečnostného úradu. Zároveň predseda Národnej rady Slovenskej republiky určil ako gestorský Výbor Národnej rady Slovenskej republiky pre financie, rozpočet a menu a ktorému výbory Národnej rady Slovenskej republiky podajú správy o výsledku prerokovania vládneho návrhu zákona. Všetky výbory Národnej rady Slovenskej republiky, ktorým bol vládny návrh zákona o štátnom rozpočte na rok 2009 a návrh verejnej správy na roky 2009 až 2011 pridelený ich prerokovali v stanovenom termíne do 19. novembra 2008 a gestorský výbor do 24. novembra 2008. Návrh rozpočtu verejnej správy na roky 2009 až 2011 Národná rada Slovenskej republiky podľa § 4 ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov prerokúva ako informáciu a berie na vedomie. Všetky výbory, ktorým bol návrh pridelený odporučili predložený materiál zobrať na vedomie. Výsledok prerokovania vládneho návrhu zákona o štátnom rozpočte na rok 2009. K vládnemu návrhu zákona na rok 2009 odporučili Národnej rade Slovenskej republiky schváliť príslušné nasledovné výbory. Súhlas a odporúčanie schváliť návrh zákona o štátnom rozpočte bez pripomienok vyjadrili nasledovné výbory: výbor pre hospodársku politiku, pôdohospodárstvo, sociálne veci a bývanie, zdravotníctvo, obranu a bezpečnosť, vzdelávanie, mládež a šport, európske záležitosti, pre verejnú správu a regionálny rozvoj, pre kultúru a médiá, zahraničný výbor a Výbor Národnej rady Slovenskej republiky pre ľudské práva a postavenie žien. Súhlas a odporúčanie schváliť návrh zákona o  štátnom rozpočte so zmenami vyjadrili výbory: výbor pre financie, rozpočet a menu a Ústavnoprávny výbor Národnej rady Slovenskej republiky. Návrhy jednotlivých rozpočtových kapitol boli prerokované výbormi, pričom s návrhom na zvýšenie boli schválené v jednotlivých výboroch ministerstva pôdohospodárstva a Generálna prokuratúra Slovenskej republiky. Platné uznesenie nebolo prijaté, nezískalo potrebný súhlas nadpolovičnej väčšiny, bol vo Výbore Národnej rady Slovenskej republiky pre vzdelanie, mládež, vedu a šport. Výbor Národnej rady Slovenskej republiky pre hospodársku politiku na rokovanie o kapitole Úradu pre normalizáciu, metrológiu a skúšobníctvo Slovenskej republiky, kde bol predsedom výboru pozvaný predseda tohto výboru za účelom uvedenia tohto materiálu vo výbore. Výbor o predloženom návrhu nerokoval,  nakoľko   podľa § 76 rokovacieho poriadku o Národnej rade Slovenskej republiky na rokovaní výboru sa nezúčastnil predkladateľ návrhu. Výbor Národnej rady Slovenskej republiky pre ľudské práva, národnosti a postavenie žien podľa § 46 a § 87  zákona   č. 350/1996 Z. z. o rokovacom poriadku v znení neskorších predpisov prerokoval kapitolu Všeobecná pokladničná správa – rozpočet Kancelárie verejného ochrancu práv, rozpočet Ústavu pamäti národa, rozpočet Národného strediska pre ľudské práva bez pripomienok a rozpočet Úradu na ochranu osobných údajov tiež bez pripomienok. Pozmeňujúce a doplňujúce návrhy k paragrafovému zneniu vládneho návrhu zákona o štátnom rozpočte na rok 2009. Vo výbore pre financie a rozpočet prešiel pozmeňujúci návrh, ktorý upravuje príjmy štátneho rozpočtu z dôvodu zníženia daňových prognóz na základe aktualizácie makroekonomických prognóz na nasledovné roky, pričom výbor odporúčal schváliť tento pozmeňujúci návrh. Pripomienky a odporúčania k návrhu rozpočtových kapitol a k prílohám vládneho návrhu zákona. Návrh na zvýšenie výdavkov bol v kapitole Generálna prokuratúra, ktorý navrhol ústavnoprávny výbor, gestorský výbor ale neodporúčal schváliť tento návrh. Po b návrh na zvýšenie výdavkov kapitoly a presun medzi kapitolami. Tento návrh bol vo výbore pre financie, rozpočet a menu a týkal sa zvýšenia a presunu medzi jednotlivými kapitolami. V kapitole ministerstva pôdohospodárstva gestorský výbor odporučil schváliť tento pozmeňujúci návrh. Iné odporúčania a požiadavky výborov. Iné požiadavky výborov Národnej rady Slovenskej republiky k návrhu zákona o štátnom rozpočte na rok 2009 a rozpočtu verejnej správy na roky 2009 až 2011. Po prvé, Národná rada Slovenskej republiky žiada vládu Slovenskej republiky dôsledne zabezpečovať úlohy vyplývajúce zo štátneho rozpočtu na rok 2009. Gestorský výbor odporúča schváliť. Výbor Národnej rady Slovenskej republiky pre financie, rozpočet a menu ako gestorský výbor  odporúča hlasovanie nasledovné: Po prvé, spoločne k bodom časť III, časť IV B, časť V návrh schváliť. Po druhé, k bodu časť IV A s návrhom gestorského výboru predmetný návrh neschváliť. Gestorský výbor odporúča schválený návrh z časti V a návrhy prednesené počas rozpravy a schválené hlasovaním  Národnej rady Slovenskej republiky zapracovať do  uznesenia č. 2. Spoločná správa výborov Národnej rady Slovenskej republiky o výsledku prerokovania vládneho návrhu zákona o štátnom rozpočte na rok 2009 bola schválená uznesením Výboru Národnej rady Slovenskej republiky pre financie, rozpočet a menu č. 431 z 25. novembra 2008. Výbor určil poslancov Jozefa Buriana, Jozefa Ďuračku, Miroslava Jureňu, Borisa Hradeckého, Ivana Vargu, Jozefa Líšku za spoločných spravodajcov výboru. Ďalej navrhol Národnej rade Slovenskej republiky podľa § 26 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vysloviť súhlas, aby predseda Najvyššieho kontrolného úradu pán Ján Jasovský mohol uviesť na schôdzi Národnej rady Slovenskej republiky stanovisko Najvyššieho kontrolného úradu k štátnemu rozpočtu na rok 2009 a k rozpočtu verejnej správy na roky 2009 až 2011. Zároveň výbor poveril spoločného spravodajcu, po prvé, predniesť spoločnú správu výborov na schôdzi Národnej rady Slovenskej  republiky v druhom čítaní, po druhé, navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch. Návrh uznesenia máte prílohu k spoločnej správe k štátnemu rozpočtu na rok 2009 a rozpočtu verejnej správy na roku 2009 až 2011. Ďakujem, pán predseda, poprosím, otvorte rozpravu.